stanford-oval/wikipedia huggingface dataset:
Noyal-sur-Vilaine

| Noyal-sur-Vilaine (Noal-ar-Gwilen) |
| --- | --- |
 Kaupungintalo
 vaakuna
 Noyal-sur-Vilaine
 Koordinaatit: 48°06′42″N, 1°31′28″W 
Valtio:  Ranska
Alue:  Bretagne
Departementti:  Ille-et-Vilaine
Arrondissementti:  Rennes
Pinta-ala:  
 – Kokonaispinta-ala:  30,7 km²
Väkiluku (2018):  6 070 
 – Väestötiheys:  197 as./km²
Kunnan numero:  35207
 
 Kunnan kotisivut 
Infobox OKVirheellinen NIMI-arvo: 
Noyal-sur-Vilaine (bretoniksi Noal-ar-Gwilen) on kunta läntisessä Ranskassa Ille-et-Vilainen departementissa Bretagnen alueella. Se sijaitsee Vilainejoen varrella, noin 13 kilometriä Rennesin kaupungista itään.
Kaupungissa valmistettiin 1600-luvulta 1800-luvulle hamppupohjaisia purjekankaita. Kankaita alettiin kutsua nimellä Noyales kaupungin nimen mukaan.
Kunnan nähtävyyksiä on keskiaikainen linna Château du Bois Orcan. Sen rakennutti Anna Bretagnelaisen rahastonhoitaja Julien Thierry 1400-luvun lopulla. Linnan huoneissa on kokoelma 1400-luvun huonekaluja ja taide-esineitä. Lisäksi linnan puutarha on rakennettu keskiaikaisen tyylin mukaiseksi. Nykyään linnassa on kuvanveistäjä Étienne-Martinin (1913-1995) museonäyttely.
Château du Bois Orcan
Maailman suurin polkupyörä
Aiheesta muualla

Kuvia tai muita tiedostoja aiheesta Noyal-sur-Vilaine Wikimedia Commonsissa
Pyhäjärvi-instituutti

Pyhäjärvi-instituutin logo.
Pyhäjärvi-instituutti on vuonna 1989 perustettu säätiö.
Eurassa sijaitsevan Pyhäjärvi-instituutin tehtävänä on edistää elintarviketaloutta sekä ympäristöä koskevaa koulutusta, tutkimusta ja kehitystä. Sen tavoitteena on Satakunnan maakunnan elintarviketuotannon kilpailukyvyn turvaaminen sekä vesistöjen tilan parantaminen ja niiden suojelu.
Pyhäjärven vuonna 1995 alkanut suojelutyö jatkuu vuosina 2021−2027 uudella kaudella, jonka rahoitukseen alueen kunnat, teollisuus ja yhdistykset ovat vapaaehtoisesti sitoutuneet. Pyhäjärven suojeluohjelman tavoite on ylläpitää ja turvata Pyhäjärven hyvä tila tulevinakin vuosina ja säilyttää sen moninaiskäyttö kestävällä pohjalla. Tähän mennessä järven tilan turvaamiseksi tehty työ on ollut tuloksellista ja järven rehevöitymiskehitys on saatu pysäytettyä ja tila on viime vuoden pysynyt vakaana. Kuitenkin mm. viime vuosien talvet runsaine sateineen ja ravinnepiikkeineen ovat osoittaneet, että Pyhäjärven tila on edelleen uhattuna ja suojelutyötä on erittäin tarpeellista jatkaa.
JOKI-ohjelman tavoitteena on edistää toiminta-alueen veden laadun turvaamista ja parantamista. Ohjelman toimialueena on Säkylän Pyhäjärven alapuolinen Eurajoen vesistö mukaan lukien Eurajokeen laskevat uomat ja järvet. Vapaaehtoisesti perustetun ohjelman toinen toimikausi alkoi vuonna 2022.
Vuonna 2021 perustetun Alkutuotannon kasvu- ja vastuullisuusohjelman myötä tuodaan syvyttä ja vaikuttavuutta alueen alkutuotannon ja koko elintarvikeketjun tutkimukseen ja kehittämiseen. Kasvu- ja vastuullisuusohjelman avulla voidaan uusimpia, tieteelliseen tutkimukseen pohjautuvia innovaatioita, tuotantomenetelmiä ja teknologioita tuoda erittäin nopeasti ja laajasti alueen toimijoiden käyttöön.
RypsiRapsi-foorumi on vuonna 2023 perustettu öljykasvituotannon kehittämisryhmä, jonka tavoitteena on edistää rypsin ja rapsin viljelyä ja kannattavuutta Suomessa. RypsiRapsi-foorumi kokoaa yhteen öljykasvikentän eri sidosryhmät sekä aiemman kehittämistoiminnan ja tuottaa uutta viljelytietoa muun muassa koetoiminnan kautta. Foorumin toimintaa koordinoi Pyhäjärvi-instituutti.
Pyhäjärvi-instituuttia johtaa hallitus, jossa on edestajia lähialueen kunnista, yrityksistä ja Turun yliopistosta. Instituutilla on toiminnanjohtajan lisäksi noin 20–25 vakituista ja määräaikaista työntekijää työtilanteesta riippuen.Pyhäjärvi-instituutin toimitilat sijaitsevat Fankkeen teollisuusalueella.
Pääluokka

Pääluokka (diateesi, verbigenus) on produktiivinen rakenne, jolla muutetaan verbin tai lauseen argumenttirakennetta ja valenssia. Pääluokka voi olla verbien taivutuskategoria, kuten suomen passiivi "Talo rakenne-ttiin", tai liittorakenne, kuten englannin passiivi "The house was built".
Tunnusmerkitönta pääluokkaa, joka koodaa verbin/lauseen tavallista argumenttirakennetta, kutsutaan aktiiviksi. Muut pääluokat laskevat verbin/lauseen argumenttirakennetta poistamalla tai taka-alaistamalla jonkin argumentin.
Passiivi poistaa tai taka-alaistaa verbin subjektin eli agentin. Passiivirakenteet eroavat siinä koodataanko jokin muu argumentti uudeksi subjektiksi. Englannin passiivi on ns. persoonallinen passiivi, jossa aktiivilauseen objektia käsitellään passiivilauseen subjektina. Suomen passiivi sen sijaan on persoonaton passiivi, jolla ei ole subjektia.
Antipassiivi poistaa tai taka-alaistaa verbin/lauseen objektin.
Refleksiivi ilmaisee, että objekti ja subjekti ovat sama, eli objekti katoaa syntaksista. Suomessa ei ole kieliopillistunutta refleksiivi-pääluokkaa, vaan merkitys ilmaistaa käyttämällä objektina refleksiivipronominia "itseään" tai "itsensä". Myös ei-produktiivisia refleksiiviverbijohdoksia esiintyy, esim. "Hän peseytyi."
Resiprookki ilmaisee, että subjektina olevat kaksi referenttiä tekevät asian toinen toisilleen, eli objekti katoaa syntaksista. Suomessa ei ole kieliopillistunutta resiprookki-pääluokkaa, vaan merkitys ilmaistaa käyttämällä objektina resiprookkipronominia "toisiaan".
Joissakin kielissä, esimerkiksi klassisessa kreikassa, on medium, joka osoittaa tekijän kohdistavan jonkin teon tavalla tai toisella itseensä. Täten se vastaa merkitykseltään monien muiden kielten refleksiiviverbejä.
Punavatsakerttuli

| Punavatsakerttuli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kardinaalit Cardinalidae
Suku::  Punavatsakerttulit Granatellus
Laji::  pelzelni
Kaksiosainen nimi
 Granatellus pelzelni  Sclater, 1865 
Katso myös
   Punavatsakerttuli Wikispeciesissä   Punavatsakerttuli Commonsissa 
Infobox OKNimi-testi OKIUCN-testi OK: 
Punavatsakerttuli (Granatellus pelzelni) on kardinaalien heimoon kuuluva varpuslintu.
Levinneisyys

Punavatsakerttulia tavataan Boliviassa, Brasiliassa, Ranskan Guianassa, Guyanassa, Surinamessa ja Venezuelassa. Sitä on kuvattu harvinaiseksi ja laikuttaisesti levittäytyneeksi, mutta sen kannankehitys on vakaa. Lajin ei uskota olevan vaarassa ja se on luokiteltu elinvoimaiseksi.
Punatöyhtötrappi

| Punatöyhtötrappi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Trapit Otididae
Suku::  Punatöyhtötrapit Lophotis
Laji::  ruficrista
Kaksiosainen nimi
 Lophotis ruficrista  Smith, 1836 
Synonyymit
 Eupodotis ruficrista 
Katso myös
   Punatöyhtötrappi Wikispeciesissä   Punatöyhtötrappi Commonsissa 
Infobox OKNimi-testi OKIUCN-testi OK: 
Punatöyhtötrappi (Lophotis ruficrista) on trappien heimoon kuuluva lintu. Sitä tavataan Afrikan eteläosissa: Angolassa, Namibiassa, Sambiassa, Zimbabwessa ja Mosambikissä. Se kasvaa noin puoli metriä korkeaksi ja painaa tyypillisesti 600–700 grammaa. Pää on harmaa ja nokka musta. Ruskeassa höyhenpeitteessä on selkäpuolella mustia ja valkoisia nuolimaisia kuvioita, joiden kärki osoittaa kohti pyrstöä. Jalat ovat keltaiset.
Punatöyhtötrappi syö pieniä nisäkkäitä, lähinnä jyrsijöitä. Se tappaa ne kynsillään ja repii lihaa voimakkaalla nokallaan. Se pyydystää myös suuria hyönteisiä kuten heinäsirkkoja lennosta.
Aiheesta muualla

ITIS
QuikSCAT

Laukaisu 19.6.1999.
QuikSCAT eli Quick Scatterometer oli yhdysvaltalaisen NOAAn meriä tutkiva kaukokartoitussatelliitti. Se laukaistiin avaruuteen vuonna 1999 ja se lakkasi toimimasta 23.11.2009.
Satelliitti syntyi korvaamaan NASA Scatterometer (NSCAT) -laitteen, joka laukaistiin japanilaisella Advanced Earth Observing Satellite-satelliitilla, joka lakkasi toimimasta vuonna 1997.
Aiheesta muualla

Jet Propulsion Laboratory homepage for QuikSCAT (Arkistoitu – Internet Archive)
Nox (yhtye)

NOX on unkarilainen yhtye, joka sekoittaa unkarilaista kansanmusiikkia modernimpaan poppiin. Yhtyeessä on kaksi pysyvää jäsentä, Szilvia Péter Szabó ja Tamás Nagy. Yhtye perustettiin vuonna 2002, ja se on julkaissut kaikkiaan viisi albumia ja yhden DVD:n.
Vuonna 2005 NOX edusti Unkaria Eurovision laulukilpailussa Kiovassa ja sijoittui finaalissa sijalle 12. kappaleella "Forogj, világ!".
Diskografia

2002 Örökség
2003 Bűvölet
2004 Arany Karácsony
2005 Ragyogás
2006 Örömvölgy
Aiheesta muualla

Virallinen sivu (unkariksi ja englanniksi) (Arkistoitu – Internet Archive)
Porntip Nakhirunkanok

Porntip Nakhirunkanok (s. 7. helmikuuta 1968 Chachoengsaon provinssissa, Thaimaassa) on vuoden 1988 Miss Universe -kilpailun voittaja.
Vuonna 2002 Porntip Nakhirunkanok meni naimisiin Herb Simon -nimisen amerikkalaisen liikemiehen kanssa. Myöhemmin he ovat saaneet pojan.
Porntip Nakhirunkanok tunnetaan kotimaassaan myös hyväntekeväisyystyöstään, erityisesti tapaninpäivänä 2004 tapahtumeen hyökyaallon uhrien hyväksi.
Nina Zilli

| Nina Zilli |
| --- | --- |
 Nina Zilli vuonna 2010.
Henkilötiedot
Koko nimi:  Maria Chiara Fraschetta
Syntynyt: 2. helmikuuta 1980 (ikä 44)
Ammatti:  laulaja, lauluntekijä
Muusikko
Taiteilijanimi:  Nina Zilli 
Aktiivisena:  2000–
Tyylilajit:  soul, reggae, rhythm and blues
Soittimet:  laulu
Levy-yhtiöt:  Universal Music
Aiheesta muualla
www.ninazilli.com
  [ Muokkaa Wikidatassa ] [ ohje ]  
Nina Zilli (oikealta nimeltään Maria Chiara Fraschetta, s. 2. helmikuuta 1980) on italialainen laulaja. Hän julkaisi debyyttialbuminsa Sempre Lontano 19. helmikuuta 2010. Albumi nousi Italian albumilistalla sijalle viisi. Vuoden 2012 San Remon musiikkifestivaaleilla Zilli valittiin Italian edustajaksi Eurovision laulukilpailussa 2012. Edustuskappaleena oli ”L’amore è femmina (Out of Love)”. Se sijoittui finaalissa yhdeksänneksi.
Diskografia

Sempre lontano (19. helmikuuta 2010), Italian albumilistalla sija 5.
L’amore è femmina (15. helmikuuta 2012), Italian albumilistalla sija 11.
Aiheesta muualla

Kuvia tai muita tiedostoja aiheesta Nina Zilli Wikimedia Commonsissa
Nina Zillin viralliset verkkosivut (italiaksi)
Nina Zilli Allmusic.com-sivustolla (englanniksi)
Nina Zilli Eurovision.tv-sivustolla (englanniksi)
Piparjuuriperoksidaasi

Malli piparjuuriperoksidaasin rakenteesta
Piparjuuriperoksidaasi on oksidoreduktaaseihin kuuluva entsyymi. Entsyymi katalysoi fenolijohdannaisten ja eräiden muiden aromaattisten yhdisteiden hapettamista vetyperoksidin avulla. Entsyymi eristettiin ensimmäisen kerran piparjuuren (Armoracia rusticana) juuresta. Piparjuuriperoksidaasia hyödynnetään biokemiallisissa ja lääketieteellisissä tutkimuksissa merkkiaineena. Piparjuuriperoksidaasin EC-numero on EC 1.11.1.7.
Ominaisuudet ja toiminta

Piparjuuriperoksidista tunnetaan kolme isoentsyymiä, jotka ovat isoentsyymit A, C ja E. Näistä piparjuuriperoksidaasi C on tunnetuin ja käytetyin. Entsyymi on glykoproteiini ja sen molekyylimassa on noin 42–44 kDa. Entsyymi sisältää prosteettisenä ryhmänä hemiryhmän eli Protoporfyriini IX:n johon on sitoutunut Fe3+-ioni. Rautaioni on tärkeä katalyyttiselle aktiivisuudelle. Entsyymi hyväksyy substraateikseen useita aromaattisia yhdisteitä esimerkiksi fenolijohdannaisia. Piparjuuriperoksidaasin katalysoiman reaktion ensimmäisessä vaiheessa vetyperoksidi hapettaa entsyymin porfyriiniryhmän radikaaliksi ja raudan hapetusluvulle +IV. Lisäksi muodostuu vettä. Seuraavassa vaiheessa aromaattinen molekyyli pelkistää entsyymiradikaalin ja hapettuu itse radikaaliksi, mutta rauta on vielä hapetusasteella +IV. Seuraavassa vaiheessa toinen aromaattinen molekyyli sitoutuu entsyymiin ja rautaioni hapettaa tämän molekyylin radikaaliksi.
Käyttö

Piparjuuriperoksidaasia voidaan käyttää lääketieteellisessä diagnostiikassa ja biokemiallisissa tutkimuksissa. Tämä perustuu siihen, että aromaattisen yhdisteen hapettumisessa muodostuva radikaali fluoresoi näkyvää valoa. Tällaisia väriaineita ovat esimerkiksi tetrametyylibentsidiini, 2,2′-atsino-bis(3-etyyli-2,3-dihydrobentstiatsolisulfonaatti) ja luminoli. Piparjuuriperoksidaasia voidaan käyttää väriaineen ja glukoosioksidaasin kanssa glukoosipitoisuuden määritykseen. Entsyymi voidaan myös liittää vasta-aineisiin ja selvittää täten vasta-aineen kulkeutumista elimistössä. Alla on eräitä yleisesti piparjuuriperoksidaasin kanssa käytettyjä väriaineita.
Quillacollo

| Quillacollo |
| --- | --- |

Valtio:  Bolivia
Departementti:  Cochabamba
Korkeus:  2 425 m
Väkiluku (2012):  117 859
Infobox OKVirheellinen NIMI-arvo: 
Quillacollo on kaupunki Boliviassa Cochabamban departementissa. Kaupungissa oli 117 859 asukasta vuoden 2012 väestönlaskennassa.
Ilmasto

Quillacollossa on Köppenin ilmastoluokituksen mukaan keskileveysasteiden aroilmasto. Vuoden keskilämpötila on noin 18 °C ja keskimääräinen sademäärä 590 millimetriä. Marraskuu on lämpimin kuukausi. Silloin vuorokauden keskilämpötila on noin 21 °C. Viilein kuukausi on heinäkuu, jolloin keskilämpötila on noin 14 °C. Sateisin kuukausi on tammikuu, jolloin sataa keskimäärin noin 160 millimetriä. Kesäkuu puolestaan on kuivin kuukausi. Silloin keskimääräinen sadanta on 2 millimetriä.
Nowy Sącz

| Nowy Sącz |
| --- | --- |
 Näkymä kaupunkiin
 lippu:  vaakuna
 Nowy Sącz
 Koordinaatit: 49°37′26″N, 20°41′50″E 
Valtio:  Puola
Voivodikunta:  Vähä-Puolan voivodikunta
 
 www.nowysacz.pl 
Infobox OKVirheellinen NIMI-arvo: 
Nowy Sączin linnan rauniot.
Nowy Sącz on kaupunki Kaakkois-Puolassa. Vuonna 2013 siellä oli noin 84 000 asukasta.
Historia

Kaupungin perusti 8. marraskuuta 1292 Böömin kuningas Wenceslaus II, vanhan Kamienican kylän paikalle. Kaupungin läpi kulki ikivanha kauppareitti Meripihkatie, joka yhdisti Välimeren Itämereen. Kaupunki tuhoutui tulipalossa 1611 melkein kokonaan, ja sen merkitys väheni myös käytyjen sotien jälkeen. Kaupungissa on 1300-luvulta peräisin olevan linnan rauniot. Linna tuhoutui toisen maailmansodan aikana.
Nowy Sącz oli vuosina 1975–1998 Nowy Sączin voivodikunnan hallinnollinen keskus.
Nykyisin kaupungin ongelmana on noin 20 prosentin työttömyys. [lähde? ]
Aiheesta muualla

Kuvia tai muita tiedostoja aiheesta Nowy Sącz Wikimedia Commonsissa
Matkaopas aiheesta Nowy Sącz Wikivoyagessa (englanniksi)
Kaupungin verkkosivusto
Kaupungintalo
Pornostara

Pornostaran logo.
Pornostara oli MoonTV:n erotiikka-aiheinen ohjelma, joka sisälsi haastatteluja ja pornoelokuvien arvosteluja. Ohjelman juontajana oli Sami Hernesaho. Ohjelmaan sisältyi kanavan loppuvaiheissa Rakel Liekin ja Louis Cypherin juontama sekä käsikirjoittama opetusohjelma Rakelin ja Lassin panokoulu, viihteellinen valistusosio, jossa käsiteltiin parisuhdeseksin harjoittamista käytännössä. Lindqvist ja Liekki myös toteuttivat osiossa opetustaan käytännössä eli harrastivat seksiä. Tätä ennen ohjelma sisälsi osion, jossa Rakel Liekki "koeajoi" erilaisia dildoja.
Ohjelmaa tehtiin ainakin 50 jaksoa. Ohjelma loppui, kun MoonTV:n tärkein jakelija, HTV kielsi maksuttoman pornon lähettämisen kaapeliverkossaan vuodenvaihteesta 2003 alkaen. Ilmoitetut perustelut olivat lastensuojelullisia, mutta tiedossa oli myös se, että maksulliset pornokanavat ovat varsin tuottavaa liiketoimintaa. MoonTV ajautui konkurssiin puoli vuotta ohjelman päättymisen jälkeen. Vuodenvaihteeseen saakka sitä oli pidetty talouslehdistössä varsin kannattavana ja lupaavana liikeyrityksenä.
Pit Martin

Pit Martin.
Hubert Jacques ”Pit” Martin (9. joulukuuta 1943 Rouyn-Noranda, Kanada – 30. marraskuuta 2008 Rouyn-Noranda, Kanada) oli kanadalainen jääkiekkoilija. Hän edusti urallaan Detroit Red Wingsia, Boston Bruinsia, Chicago Blackhawksia sekä Vancouver Canucksia.  Martin pelasi NHL:ssä yhteensä 1101 ottelua. Hän oli pelipaikaltaan keskushyökkääjä.
Ura

Martin debytoi NHL:ssä vuonna 1961. Hänen ensimmäinen NHL-seuransa oli Detroit Red Wings. Muutaman vuoden jälkeen Martin siirtyi Boston Bruinsiin, jossa hän pelasi 2 kautta. Chicago Blackhawksissa hän pelasi 11 kautta, ja toimi vuosina 1975–1977 joukkueensa kapteenina. Hänen piste-ennätyksensä NHL:ssä on 90 tehopistettä kaudelta 1972–1973.
Nina ja Erik

| Nina ja Erik |
| --- | --- |

Ohjaaja:  Aarne Tarkas
Käsikirjoittaja:  Aarne Tarkas
Tuottaja:  T. J. Särkkä
Säveltäjä:  Kalevi Hartti
Kuvaaja:  Kalle Peronkoski
Leikkaaja:  Elmer Lahti
Lavastaja:  Aarre Koivisto
Pääosat:  Pirkko Mannola Martti Katajisto Tauno Palo Ville-Veikko Salminen
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus Oy
Ensi-ilta:  1960
Kesto:  82 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Nina ja Erik on Aarne Tarkaksen ohjaama suomalainen elokuva vuodelta 1960. Elokuva on sukupolvidraama.
Tarkaksella oli käsikirjoitus valmiina pari vuotta, mutta sopivan näyttelijän puute esti toteutuksen, kunnes löytyi Pirkko Mannola. 33-vuotias Martti Katajisto on kuitenkin polvihousuista huolimatta liian vanha roolinsa ikäluokkaan. Tarina perustuu vuonna 1957 tapahtuneeseen autovarkauksien sarjaan, jonka takana oli nuorisoliiga.
Arviot

Aikalaiskriitikoita ei miellyttänyt elokuvan syyttävän sormen kohdistaminen vanhempiin. Leo Nordberg (Uusi Suomi) kääntää ongelman ohjaaja-käsikirjoittaja Tarkakseen: "Tarkas [ei] ilmeisesti ole kylliksi perehtynyt tämän päivän nuorten elämään ja heidän ehkä hieman vaikeasti selitettävään moderniin hengenlaatuunsa". Matti Salo (Ylioppilaslehti) lataa: "Nina ja Erik on kurja elokuva. Se on myös törkeä elokuva. [– –] Nina ja Erik pahoinpitelee ihmisen kalleimpia aistinelimiä, silmää ja korvaa. Nina ja Erik on rikollinen elokuva. [– –] Suomessa tehdään maailman tylsimmät elokuvat." Salo menetti arvionsa vuoksi vapaalippuoikeuden. Mutta myönteisiäkin arvioita esitettiin: "...kaunista filmiä, raikasta, haurasta ja runollista", kuten Jukka Martinkari (Turun Sanomat) kirjoittaa.
Myöhemmän televisioesityksenkin yhteydessä Arto Pajukallio arvioi, että osoittelevuudestaan huolimatta elokuva on herkkää rakkauden kuvausta.
Näyttelijät

| 0 | 1 | 2 |
| --- | --- | --- |
|  Pirkko Mannola  | … |  Nina Swahn   |
|  Martti Katajisto  | … |  Erik Vaara   |
|  Tauno Palo  | … |  arkkitehti Tauno Vaara   |
|  Ville-Veikko Salminen  | … |  Heikki "Hessu" Korte   |
|  Gunvor Sandkvist  | … |  Kirsti Ström   |
|  Liisa Nevalainen  | … |  rouva Vaara   |
|  Maija Karhi  | … |  Lissu   |
|  Lena Ressler  | … |  Kati   |
|  Pertti Roisko  | … |  poika Lissun hipoissa   |
|  Martti Palo  | … |  poika Lissun hipoissa   |
|  Paavo Hukkinen  | … |  lääkäri   |
|  Mirja Karisto  | … |  sairaanhoitaja   |
|  Keijo Komppa  | … |  raastuvanoikeuden puheenjohtaja   |
|  Aarne Tarkas  | … |  valokuvaaja   |
|  Veikko Mård  | … |  valokuvaaja   |
|  Kalevi Hartti  | … |  poika Lissun hipoissa   |
|  Sirpa Särömaa  | … |  tyttö Lissun hipoissa   |
|  Vilho Ruuskanen  | … |  hautajaisvieras   |
|  Kalle Rouni  | … |  hautajaisvieras   |
|  Gunnel Hanén  | … |  hautajaisvieras   |
|  Laila Rihte  | … |  hautajaisvieras   |
|  Irja Kuusla  | … |  Hessun vuokraemäntä   |
|  Hugo Ahlberg  | … |  uutistenlukijan ääni   |
Quik Is the Name

| Quik Is the Name DJ Quik |
| --- | --- | --- |

Studioalbumin tiedot
 Äänitetty : 1990-1991
 Julkaistu: 6. tammikuuta 1991
 Formaatti: CD
 Tuottaja(t): DJ Quik  Courtney Branch  Tracy Kendrick
 Tyylilaji: hip hop
 Kesto: 43.21
 Levy-yhtiö: Profile Records
DJ Quikin muut julkaisut
| -  | Quik Is the Name 1991 | Way 2 Fonky 1992 |
Quik Is the Name on rap-artisti DJ Quikin esikoisalbumi. Se julkaistiin Profile Records levy-yhtiön kautta 6. tammikuuta 1991.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Tuottaja(t) | Kesto |  |  |  |  |  |  |
| 1. | Sweet Black Pussy | DJ Quik | 4.20 |  |  |  |  |  |  |
| 2. | Tonite | DJ Quik | 3.23 |  |  |  |  |  |  |
| 3. | Born and Raised in Compton | DJ Quik | 3.25 |  |  |  |  |  |  |
| 4. | Deep (mukana 2nd II None & AMG)  | DJ Quik | 3.42 |  |  |  |  |  |  |
| 5. | Tha Bombudd | DJ Quik | 3.47 |  |  |  |  |  |  |
| 6. | Dedication | DJ Quik | 1.30 |  |  |  |  |  |  |
| 7. | Quik Is the Name | DJ Quik | 2.46 |  |  |  |  |  |  |
| 8. | Loked Out Hood | DJ Quik | 2.50 |  |  |  |  |  |  |
| 9. | 8 Ball | Courtney Branch & Tracy Kendrick | 3.30 |  |  |  |  |  |  |
| 10. | Quik's Groove | DJ Quik | 1.50 |  |  |  |  |  |  |
| 11. | Tear It Off (mukana Spin & AMG)  | DJ Quik | 3.46 |  |  |  |  |  |  |
| 12. | I Got That Feelin' | DJ Quik | 3.38 |  |  |  |  |  |  |
| 13. | Skanless (mukana AMG, 2nd II None & Hi-C)  | DJ Quik | 2.54 |  |  |  |  |  |  |
Pipa

| Pipa 琵琶 |
| --- | --- |
 Pipa Ming-dynastian ajalta.
Soitinryhmä:  kielisoittimet
Alkuperämaa / ‑alue:  Kiina
Samankaltaisia soittimia:  biwa, luuttu
Pipa (kiin. 琵琶, pinyin pípá) on perinteinen kiinalainen kielisoitin, joka tunnetaan myös nimellä kiinalainen luuttu. Pipa on yksi kiinalaisen musiikin tärkeimmistä soittimista. Se on hieman samankaltainen kuin japanilainen biwa.
Pipan varhaisimpia prototyyppejä soitettiin jo Qin-dynastian aikakaudella (221–206 eaa.). Nykyisessä muodossa oleva pipa on kehitetty Keski-Aasian silkkitien vaikutuksesen kautta eteläisten ja pohjoisten dynastioiden aikana (486–589 jaa.). Siitä tuli yksi osa kiinalaisia perinteisiä soittimia Qing-dynastian (1644–1911 jaa.) kaudella.
Pipassa on tavallisesti neljä kieltä. Soittimen päärynänmuotoiseen puiseen runkoon on kiinnitetty 12–26 otelautaa. Lyhyen kaulan päässä on neljä viritystappia. Kaikukoppa on päällystetty ohuilla puuviilulevyjä. Pipaa soitetaan istuen, soittimen ollessa sylissä pystyasennossa. Oikea käsi näppäilee kieliä ja vasen käsi etsii oikeaa sävelkorkeutta otelaudalta. Aiemmin kielet valmistettiin silkistä mutta nykyisin käytetään metallia. Pipan nimi kuvailee tapaa, jolla soitinta näppäillään sormien kärkiin kiinnitetyillä plektroilla: pi tarkoittaa ”soittaa eteenpäin” ja pa ”soittaa taaksepäin”.
Kuvia

Kiinalainen muusikko Cheng Yu soittamassa pipaa.
Pipansoittaja Suzhoussa.
Pipoja myynnissä hongkongilaisessa soitinkaupassa.
Aiheesta muualla

Kuvia tai muita tiedostoja aiheesta Pipa Wikimedia Commonsissa
Perinteiset kiinalaiset soittimet Kiinalainen uudenvuosi – Helsinki Caisa / Suomi-Kiina-seura. Viitattu 13.4.2020.
Pipa – Chinese Lute – Traditional Chinese music instrument Philmultic Music. Viitattu 13.4.2020. (englanniksi)
Traditional Chinese Music (Pipa): 小月儿高 - The Moon is High Youtube.  13.12.2009. JingyuMusic. Viitattu 13.4.2020. (englanniksi)
Traditional Chinese Music (Pipa): 陽春白雪 - White Snow in the Spring Sunlight Youtube.  13.12.2009. JingyuMusic. Viitattu 13.4.2020. (englanniksi)
Pyhäjärven kirkko

| Pyhäjärven kirkko |
| --- | --- |

Sijainti:  Pyhäjärvi
Koordinaatit:  63°38′31″N, 025°58′31″E
Seurakunta:  Pyhäjärven seurakunta
Rakentamisvuosi:  1897
Suunnittelija:  Sebastian Gripenberg
Materiaali:  puu
Istumapaikkoja:  750
Tyylisuunta:  uusgoottilainen
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyhäjärven kirkko on Pyhäjärven seurakunnan viides kirkko.
Pyhäjärven kolmas kirkko, vuonna 1790 valmistunut rakennusmestari Sigfrid Silvastin suunnittelema yksinkertainen kustavilainen ristikirkko, tuhoutui salamaniskun sytyttämässä tulipalossa 21. kesäkuuta 1895. Uutta kirkkoa alettiin rakentaa samalle paikalle. Tämä Yleisten rakennusten ylihallituksen ylijohtajan Sebastian Gripenbergin suunnittelema puinen ristikirkko oli vasta valmistumassa, kun se tapuleineen paloi syksyllä 1896. Nykyinen kirkko rakennettiin samojen piirustusten mukaan ja se valmistui 1897.
Pyhäjärven kirkon alttaritaulun on maalannut Ilmari Wirkkala 1945. Taulun aiheena on Jeesus ristillä, jonka juurelle on eri kansoista kokoontunut ihmisiä. Alttarilla aiemmin ollut vanha kookas puinen risti on jätetty taulun taakse.
Aiheesta muualla

Kuvia tai muita tiedostoja aiheesta Pyhäjärven kirkko Wikimedia Commonsissa
Pyhäjärven kirkko
Pyhäjärven kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.